钦定古今图书集成/明伦汇编/闺媛典/第254卷 > 张士䌹妻范氏
## 钦定古今图书集成/明伦汇编/闺媛典/第254卷 > 张士䌹妻范氏

按《安庆府志》：“范氏，桐城诸生张士䌹妻。䌹参政淳少
子，孝廉一谟婿。氏未笄归张，事舅姑，朝夕定省无失。
姑程氏疾，范刲股进之，疾愈。絧少负豪气，蚤亡，子秉
哲方四岁，遗腹越三日生女，范旦夕抱两孤哭于灵。
孤嫠茕茕，形影相吊。躬自持筹，综核家事，延师取友，
以教其子，僮仆出入，皆有常度。年五十卒。”